vrs
willem vanden vekene met tgeen dat voirs steet ende na de
dat hij
poentige ende prise die daer af gemaect was daer mede te
vreden sijn soude ende oec vanden selve goede uutblive tot
eewegen dagen sonder hen lieden oft huen erfgename daer en
boven vanden selven meer te moyen vexen oft te quellen
in eniger manien Daer op de voirs jan van assche met sine
geleverden voersprake antwerde seggende ende hopende dat hem
die aensprake egeen ontstade doen en soude noch de voirs
gebrueden scade gemerct dat ter wilen dat de voirs willem de
voirs gelofte inden huweliken voirs dede gelijc voirs steet dat
doen de voirs jouffr lijsbeth eene weduwe was ende mer tochterse
van huen goeden ende de voirs gebrueden ende katlijne des
voirs willems wijf te dijer tijt noch inder voirs jouffr lijsbetthen
huer moeder brode waren Ende dat de voirs gebrueden noch
ongehoudt waren ter wilen dat de voirs moeder aflivich werdt
Ende al waert oec also dat de voirs willem vanden vekene
enige gelofte der voirs weduwen alsdoen gedaen hadde so waere
die selve gelofte also wale nu na sijnre voirs zweg doot op
hem als momboer sijns wijfs verscenen ende weder op hem
comen als op de voirs gebrueden Ende voerts op tgeene dat
de voirs gebrueden in huer aenspraken laten bliken dat daer
een poentinge tusschen hen lieden gemaect was ende dat de
voirs willem daer mede te vreden setde antwerde de voirs
jan als voe dat dat waer wae op also dat de voirs jouffr
lijsbeth enige testamente in huen uutersten gemaect hadde
dwelc de voirs gebr alle wegen den voirs willeme te kynnen
gaven want en hadde de selve moed egeen testament gemaect
so en hadde hem de selve willem vanden vekene also niet laten
componen oft afsetten Ende dat alle dese poenten aldus gesciet
waen dat boedt de selve jan van assche te thoenen ende
metten mynsten daer mede dat hij liden mochte inden rechte
hoepte ende meynde so waer hijt gethoene conste dat hem en
sinen beleide de voirs haeflike goede volgen souden